María Mercedes Coroy

María Mercedes Coroy (Guatemala, 1994ko irailaren 3a) aktorea den emakume kaktxikela. Film ezagunetan parte hartu du, besteak beste Ixcanul, Bel Canto, La Llorona eta Black Panter: Wakanda Forever-en.

 Biografia 
Santa María de Jesúsen hazi zen, Sacatepéquezen. Haurra zela antzerkia eta herriko dantza folklorikoetan parte hartzea gustoko bazuen ere, eskola utzi zuen etxeko ekonomian laguntzeko, amarekin batera frutak eta barazkiak saltzen zituen Palingo merkatuan, Escuintlan. 17 urterekin berriro ekin zion hezkuntzari, Guatemalako Alfabetatze Programa Nazionalari (CONALFA) esker. 

Jayro Bustamante film- zuzendariak, Ixcanul filmean Mariaren papera egin zezan aukeratu zuen eta horri esker ezaguna egin zen nazioartean, izan ere Eslovakia eta Kanadako zinemaldietan sariak jaso zituen film horretan egindako paperagatik. 2016an Batxilergoa bukatu eta Guatemalako San Carlos Unibertsitatean antzerki ikasketa profesionalari ekin zion.

2018an Bel Canton parte hartu zuen, Julianne Moore eta Ken Watanabe aktoreekin batera. Jarraian Malintxe serie mexikarrean parte hartu zuen, Hernán Cortesi eman zioten emakume indigena baten istorioarekin, non José María de Tavira eta Luis Arrietarekin lan egin zuen. 2019a, berriz ere Jayro Bustamanteren gidaritzapean La Lloronaren protagonista bihurtu zen, Guatemalako Gerra Zibilaren testuingurua eta mitologia nahasten dituen filma.

 Filmografia 

 Zinema 
UrteaTituluaPertsonaiaZuzendariaOharrak2015IxcanulMariaJayro BustamanteAlfred Bauer sariaren zilarrezko hartzaren irabazlea (Berlinale)2018Bel CantoCarmenPaul Weitz2019La LloronaAlmaJayro BustamanteEmakumezkoen interpretazio onenaren Platino Sarietan izendatua.2022Black Panther: Wakanda ForeverFen printzesaRyan Coogler2022La alberca de los nadiesAnayeliJose Luis Solís

 Telebista 
UrteaTituluaPertsonaiaZuzendaria2018MalincheMalintxePatricia Arriaga Jordán

 Sariak eta Aitortzak 

 2015ean, emakume aktore onenari saria, Kanadako Montréal Festival of New Cinema.
 2015ean, emakume aktore onenari saria, Eslovakiako Zinema Jaialdian.
 2020an, zineman-bikaintasunaren nazioarteko saria, Global Film Festival Noida 2020.
 2021ean, Frantziako enbaxadorea Guatemalan, Jean-François Charpentier, Arteen eta Letren Ordenarekin saritu zuen aktorearen lana.
 2021ean, Platino Sarietan publikoaren saria jaso zuen. Vogue Mexiko sari horretan eramandako jantziengatik saritu zuen ere.

 Erreferentziak 

 Kanpo estekak 

Kategoria:Guatemalako emakume aktoreak